【大跑道】潘頓心中有金陽飛駒
2024年04月14日 00:00
東網電視
更多新聞短片
周六朝有3匹參戰馬到大圈出試,「馬主雄風」希威森跳一段,扣住慢速完成,力度不俗,毛色又夠油潤;「大千眼界」冇之前咁肥,但肚底肌肉仲有少少鬆;「鑽石星空」淡定文靜,落腳夠爽,少有徐廐早熟馬。以下是心水推介:
第5場「安康萬里」上仗太搶口僅跑第4名,拚後兩課快跳均由布文親試,首課有少少急口,3日後再跳淡淡定唔急唔搶,尚要大舊飯極之輕身,進度一日千里。
第7場「勁先生」開操時間唔耐,試閘推騎更反應普通,依然博一博,一來此駒台型出眾,而今場實力馬唔多;二來試跑一課,「勁先生」好淡定,轉腳動作又流暢,埋門進度理想。
第11場「金陽飛駒」賽前由潘頓連操3課,其中4月4日一課與高班廐侶「威力奔騰」同時段出跳,潘頓揀了「金陽飛駒」出試,「威力奔騰」只由助手考驗,而後駒之後跑二級賽獲季軍,反映「金陽飛駒」備受騎者高度重視。